Številka: 0072-3/2022-DI/20

Datum: 25. 10. 2022

**Izvajalcem:**

* **specialistične zunajbolnišnične zdravstvene dejavnosti otorinolaringologije**
* **ortodontije**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 16/22: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev je Okrožnica ZAE 12/22 in druge dopolnitve.

Spremembe in dopolnitve so oštevilčene, pri vsaki točki pa je navedena kontaktna oseba za vsebinska vprašanja. V okrožnici je zajeta naslednja vsebina:

[1. Otorinolaringologija – sprememba obračuna storitev ORL001 »Celotni pregled« in ORL002 »Delni pregled«](#_Toc117587867)

[2. Ortodontija – dopolnitev Okrožnice ZAE 12/22 z neobveznim pošiljanjem podatka »EFO indeks«](#_Toc117587868)

S spoštovanjem.

|  |  |
| --- | --- |
| Pripravila:  Saša Strnad, svetovalka področja | Sladjana Jelisavčić,  vodja – direktorica področja I |

1. **Otorinolaringologija – sprememba obračuna storitev ORL001 »Celotni pregled« in ORL002 »Delni pregled«**

*Vsem izvajalcem specialistične zunajbolnišnične zdravstvene dejavnosti otorinolaringologije*

**Povzetek vsebine**

Zavod je z Okrožnicama ZAE 10/21 in 16/21 v okviru uvajanja novega seznama storitev otorinolaringologije opredelil, da lahko izvajalec ob celotnem pregledu (ORL001) obračuna največ 2 specifični storitvi, ob delnem pregledu (ORL002) pa največ 1 specifično storitev.

Na podlagi ugotovitev RSK za otorinolaringologijo s tokratno okrožnico število pripadajočih soodvisnih storitev spreminjamo tako, da lahko izvajalec ob storitvi ORL001 »Celotni pregled« obračuna največ 3 specifične storitve, ob storitvi ORL002 »Delni pregled« pa največ 2 specifični storitvi.

**Navodilo za obračun**

Skladno z navedenim spreminjamo povezovalni šifrant K14.1 »Izključujoče in soodvisne storitve v okviru ene obravnave z vključenimi pravili obračunavanja«, kjer v okviru kontrole ROB 0387 spreminjamo sklop kontrole 3 tako, da se pri storitvi ORL001 »Celotni pregled« lahko obračunajo največ 3 soodvisne storitve. Hkrati v okviru iste kontrole ukinjamo sklop kontrole 4 in uvajamo nov sklop kontrole 5, s katero za storitev ORL002 »Delni pregled« uvajamo možnost obračunavanja največ 2 soodvisnih storitev.

Spremembe šifrantov bodo objavljene naknadno, predvidoma 27. 10. 2022.

Spremembe veljajo za storitve, opravljene od 1. 7. 2022 dalje.

Kontaktna oseba za vsebinska vprašanja:

Pika Jazbinšek (pika.jazbinsek@zzzs.si; 01/30-77-534)

1. **Ortodontija – dopolnitev Okrožnice ZAE 12/22 z neobveznim pošiljanjem podatka »EFO indeks«**

*Vsem izvajalcem ortodontije*

**Povzetek vsebine**

Z Okrožnico ZAE 11/22 je bilo v ortodontiji uvedeno pošiljanje novega podatka »EF indeks« in sicer ob prvem specialističnem ortodontskem pregledu (E0803) ter ob začetku (E0394) in zaključku ortodontskega zdravljenja (E0395).

Z Okrožnico ZAE 12/22 je bila zgoraj navedena okrožnica dopolnjena tako, da ortodonti od 1. 11. 2022 dalje ob prvem specialističnem pregledu poleg obračuna storitev v naboru podatkov posredujejo Zavodu podatek o EFO indeksu, ob začetku in zaključku ortodontskega zdravljenja pa podatek o EF indeksu.

Na naknadno pobudo predstavnikov ortodontske stroke s tokratno okrožnico dopolnjujemo navodila za posredovanje podatkov omenjenih indeksov tako, da pošiljanje podatka o EFO indeksu ob prvem specialističnem pregledu do nadaljnjega ne bo obvezno. Po dogovoru s predstavniki ortodontske stroke, ki v tem obdobju uvaja projekt »triaže« s pomočjo aplikacije za določitev EFO indeksa pri zobozdravnikih za mladino, bo posredovanje tega podatka uvedeno z uveljavitvijo rešitev projekta. Od 1. 11. 2022 dalje pa se Zavodu obvezno posreduje podatek o EF indeksu ob začetku in zaključku ortodontskega zdravljenja.

**Navodilo za obračun**

Skladno z navedenim dopolnjujemo povezovalni šifrant K41 »Storitve za zobozdravstveno dejavnost, pri katerih je potrebno označiti podatek »EF indeks« oziroma »EFO indeks« z novim podatkom »Obveznost navajanja«, z oznako O »obvezno« in D »dovoljeno«:

|  |  |  |  |
| --- | --- | --- | --- |
| **Šifra** | **Opis** | **Indeks\*** | **Obveznost navajanja** |
| E0803 | Prvi specialistični ortodontski pregled – evidenčno spremljanje | EFO indeks | **D** |
| E0394 | Evidenčno spremljanje - novi primeri | EF indeks | **O** |
| E0395 | Evidenčno spremljanje-zaključeni primeri | EF indeks | **O** |

\* Informativni podatek

Objava Tehničnega navodila Struktura XML datoteke za elektronsko objavo šifrantov obračuna zdravstvenih storitev in izdanih materialov skupaj z novo strukturo XML datoteke bo predvidoma 26. 10. 2022, objava šifranta po novi strukturi XML pa predvidoma 27. 10. 2022. Dopolnitev Tehničnega navodila za pripravo in elektronsko izmenjevanje podatkov obračuna zdravstvenih storitev in izdanih materialov bo objavljena naknadno.

Spremembe veljajo za storitve, opravljene od 1. 11. 2022 dalje.

Kontaktna oseba za vsebinska vprašanja:

Barbara Romavh (barbara.romavh@zzzs.si; 01/30-77-307)